Magyar felirat: Brigi (brigichan@hotmail.com)
Amit itt látunk,
az mindössze az igazság töredéke.
Távol áll az igazságtól mindaz, amit elmondtak nekünk.
Én csak tudni akarom az abszolút igazságot.
Eleget láttam már. Elegem van,
és nem bírom már e torz valóságot.
A művelet neve az lesz,
hogy „GLARKE Alpha”.
Annak a beépülésnek, amit említett,
mi volt a célpontja?
Ez az egyetlen dolog, amiről nem beszélhetek.
Az az alak túl sokat tudott.
Kezdettől fogva fel akartuk használni őt, de...
Miért akart terrortámadást végrehajtani Japánban?
Nem szükséges válaszolnia erre.
Mivel már tudom, mit mondana.
Az apám is rendőr volt.
Az apja egy bizonyos küldetés során nyomtalanul eltűnt.
Ami az apámat illeti...!
Még mindig nincs abban a helyzetben, hogy megismerje az igazságot.
Utálom, ha a Közbiztonsági Szolgálat felelőtlenül nyomozgat.
Higashi egykor... a Közbiztonsági Szolgálatnak dolgozott.
Mi?
A rendőrség, azon belül is a Közbiztonsági Szolgálat egy bűnszervezetet támogat?
A többiek úgy tudják, hogy már rendeztem veled ezt a kérdést.
Egy időre el fogok tűnni...
Kolléga.
Miért keverte ebbe bele Chihirót?
Ő korábban nekem dolgozott.
Nem csak az egykori beosztottja volt,
hanem a szeretője is, nem igaz?
Sikerült elkapnia az ismeretlen nőt?
Az a nő...
... a feleségem volt.
Senki sem állíthat meg, hogy bosszút álljak a bátyámért!
Ne higgye, hogy ezek a láncok majd visszatartanak!
Nem úgy tervezte, hogy elmegy?
Ha igen, jobb, ha most azonnal eltűnik innen.
Ez az egyetlen esély, amit kap.
Milyen félelmetes, amiket mond...
Mit akar?
Úgy gondoltam, a Közbiztonsági Szolgálat régi motorosaként adok önnek némi tanácsot.
Nincs szükségem rá.
Hordja el magát!
Hallott már Omelasról?
Egy utópiát bemutató novellából származik ez az elnevezés.
Omelas egy bőséggel megáldott város volt.
Osztályrendszer nélkül éltek, így nem volt szükségük uralkodóra sem.
Nem létezett szegénység,
a városban pedig béke honolt.
Mindezek ellenére, valahol a város mélyén,
ahová már a fény sem tudott lehatolni,
volt egy gondosan zárt pincehelyiség.
Belülről úgy festett ez a pince, mint szennyvízcsatorna egy része,
és egy gyermek raboskodott benne már nagyon régóta.
A gyermek silány ételeket kapott csupán,
a teste pedig saját ürülékében fetrengett.
Egész életében ilyen szánalmas körülmények közt élt.
Valójában Omelas városának minden lakosa tudott a gyermek létezéséről,
mégse próbált rajta segíteni senki.
A gyermek azért raboskodott ott,
mert szükség volt erre annak érdekében, hogy az utópiát megőrizhessék.
Omelas természeti szépségei és jó szerencséje mind e gyermek borzasztó szenvedésétől függött.
Ezzel mindenki tisztában volt.
Ha azzal mindenki boldogan élhetett,
hogy egy gyermeket bezárva kellett tartani egy pincében,
a lakosok képesek voltak tudomást sem venni erről.
Mit akar ezzel mondani?
Hogy most is ugyanerről van szó, nem igaz?
A társadalom jelenleg olyan úton jár, mint Omelas.
Annak érdekében, hogy ennek az országnak az eddig ismert rendszerét fenntartsák,
el kell rejteni mindazt, ami bűzlik.
Ezért kellett őrnek állni a pincehelyiség előtt, melyben a gyermek raboskodott.
A Közbiztonsági Szolgálat ugyanezt a szerepet tölti be.
És ez az igazság.
Így tartják fenn a rendet ebben az országban.
De nekem elegem lett az efféle munkákból.
Ezért kiléptem a Közbiztonsági Szolgálattól.
Kuraki.
Maga, aki hasonlóképpen vélekedik, mint én, ugyanilyen következtetésre kellene, hogy jusson.
Ne hasonlítson össze bennünket!
Megtalálta végül az abszolút igazságot, amit keresett?
Nem, még nem.
Akkor le kellene mondania róla.
Azt hiszem, valami egészen érdekes dolgot fog majd felfedezni Muroi főigazgató úrról.
Kedvelem azt a férfit.
Nem számít, milyen mélyre hatolt a sötétségben,
neki mindenkinél tovább sikerült megőriznie az emberségét.
Maga sokban hasonlít rá.
Önök a kedvenceim.
Nagyon is megértem, miért szerettek bele mindketten ugyanabba a nőbe.
Viszlát!
Mostantól pedig ne üldözzön tovább!
Ciao!
Szaldónia elnökének következő hónapban esedékes látogatásáig úgy döntöttem,
hogy egy védett házban minimális őrizet alá helyezem Muroi főigazgató urat.
Szóval tényleg el fogja titkolni az elnök elleni merényletkísérlet mögötti összeesküvést?
Erről még mindig nem döntöttem.
Lehetséges volna, hogy van valaki más is, aki Muroi főigazgató úr mögött a szálakat a kezében tartja?
Miből gondolja ezt?
Mert az az érzésem, hogy taktikai lépés volt öntől, hogy nem intézkedett Muroi ügyében azonnal,
mivel valaki lehet még a háttérben.
Lehet, hogy így van,
de ön, Osugi hadnagy,
nincs abban a helyzetben, hogy ezt megtudja.
Különösen most, hogy Shingait őrizetbe vették,
nincs már okunk aggódni amiatt, hogy Muroi főigazgató urat meg akarnák gyilkolni.
Az események láncolata kínossá vált a kormány számára.
Annak érdekében, hogy Muroi urat házi őrizet alatt tarthassuk,
szeretném az önök együttműködését is kérni.
Nem, mintha megtagadhatnám a kérését...
Kuraki felügyelő?
Vállalom.
Hálásan köszönöm.
De kérem, azért ne ölje meg!
Természetesen nem fogom.
~ Mozu - 1. évad - A gébics éji sikolya - 9. rész ~
Kérem, ne okozzon semmilyen furcsa meglepetést!
Mivel Tsuki főfelügyelő tetten ért, nekem befellegzett.
Én is olyan öleb lettem számára, mint maguk.
Én nem vagyok az ölebe!
Ebben nem lennék olyan biztos.
Maga még nem látta, milyen is ő valójában.
Osugi hadnagy, kérem, ne kezdeményezzen vele semmilyen, felesleges beszélgetést!
Ez a hangszín, amivel beszél, nagyon emlékeztet Kuraki felügyelő feleségére.
Kuraki felügyelő!
Csak egy kicsit körülnézek.
Ez az ügy Muroi úrral komoly problémát jelent.
Ki hitte volna, hogy a rendvédelmi szervek vezető beosztású alakjai robbantásos merényletben vesznek részt...
A büntetésük még kidolgozás alatt áll.
Mert szeretném mindenki véleményét hallani ezzel kapcsolatban.
Mitévők legyünk, igazgató úr?
Az ügyet természetesen nem hozhatjuk nyilvánosságra.
Így van.
Hiszen az ügy részletei még mindig vizsgálat alatt állnak.
Pontosan.
Számítok önre, hogy felügyelni fog mindent, Tsuki.
A probléma csak az, mihez kezdjünk Muroi-jal.
Mint említettem, nem kellene elsietnünk a döntést.
Mert ő azt szeretné, ha tálcán kínálnánk fel neki mindannyiunk fejét.
A Közbiztonsági Szolgálat vécéjének pucolása közben számos érdekes információ csapta meg a fülem.
Ugye mindannyian tudnak a GLARKE Alpha projektről, arról a szigorúan titkos műveletről,
melyet a Közbiztonsági Szolgálat 5 évvel ezelőtt hajtott végre?
Mit keres?
Azon gondolkoztam, hogy meghámozom ezt itt.
Majd én meghámozom.
Köszönöm.
A terv eredetét illetően...
Eredetét?
Muroi főigazgató úr mostanában elkövetett tettei mögött kell, hogy álljon még valaki.
Szerintem Morihara kabinetfőtitkár úr az.
Morihara kabinetfőtitkár úr?
Mire alapozza ezt a feltételezést?
Muroi főigazgató úr teljes felelősséget vállalt a GLARKE Alpha művelet kudarcáért.
Mivel Morihara adott parancsot a projektre, a kabinet akkoriban válságstábot hívott össze.
[Vajon a szaldóniai elnök a jövő hónapban megpróbál majd élni diplomáciai befolyásával Japánban?]
Lehet, hogy Japán már kinőtte a félénk diplomáciai hozzáállást.
Emellett nagy elvárásokkal is kell szembenéznünk.
A Szaldóniai Köztársaság elnökének egy hét múlva esedékes látogatásának idejére...
... a kormány több mint 5000 fős rendőri és testőri állomány állandó őrizetét készítette elő.
Ezzel nem szükséges foglalkoznia.
Úgy tűnik...
Ha úgy alakulnak a dolgok, ahogy azt Muroi főigazgató úr eltervezte,
akkor az elnök az országunkban terrortámadás áldozatává fog válni,
és természetesen mindannyiunknak vállalnia kellene érte a felelősséget, és így kicsúszna a kezünkből az irányítás.
Ha ez megtörténne,
Morihara kabinetfőtitkár és Muroi főigazgató elég mozgásteret nyerne,
hogy felkapaszkodjanak a japán rendvédelmi szervek főparancsnoki tisztségeibe.
És mégis, hála önnek, Muroi terve kudarcba fulladt, nem igaz?
A kabinetfőtitkár úr vajon miben sántikálhat?
Mivel Morihara kabinetfőtitkár úr a rendőri bürokrácia korát akarja megteremteni,
át akarja alakítani a rendvédelmi szervek struktúráját.
Úgy tűnik számomra...
Igazán érdekes ez a beszélgetés.
Megtennék, hogy engem is meginvitálnak az asztalukhoz?
Minek köszönhetjük a látogatását, kabinetfőtitkár úr?
Azért jöttem, mert úgy hallottam, hogy rólam beszéltek.
Csak vicceltem!
Én is épp a közelben tartottam egy ebéd feletti megbeszélést a pénzügyi világban dolgozó kollégáimmal.
Úgy tűnik, ön gyakran megfordul errefelé, és él ilyen üzleti lehetőségekkel, kabinetfőtitkár úr.
Ön... Tsuki főfelügyelő, ugye?
Igen, ön bizonyára tud mindenről.
Ön olyan, mint valami ügyes riporter az ilyen heti bulvármagazinoknál.
Mondja, tehetünk önért valamit?
Ne ólálkodjanak az érdekeltségi körömbe tartozó emberek körül!
Ez most tanács volt, kabinetfőtitkár úr?
Figyelmeztetés!
Értem...
Ezzel vége a beszélgetésnek?
Mondja...
Szereti a baseballt, ugye?
Igen.
Kedveli a „Giants” csapatát?
Két kieső, játékosok a bázisokon,
kíváncsi vagyok, ki lesz a győztes.
És ha megengedik, most távoznék.
Kabinetfőtitkár úr.
Mit óhajt?
A mostani rendszerhez képest miben hasonlítana és különbözne egy „Közbiztonsági Szolgálat Minisztériuma”?
„Közbiztonsági Szolgálat Minisztériuma”?
Ön ezt az álmot szeretné valóra váltani.
Szeretné átszervezni a jelenlegi Japán Rendőrség és a Fővárosi Rendőr-főkapitányság központját,
hogy egy új szervezetet, a Közbiztonsági Rendfenntartó Ügynökséget hozhasson létre,
élén a korábbi Közbiztonsági Szolgálattal.
Most először hallok ilyesmiről.
Mégis... egészen érdekes ötlet, amit felvet.
Most azonban bocsássanak meg!
Milyen megnyugtató ez a hely...
Igen.
Amikor még kicsi voltam,
mindig tudtam, hogy az apám hazaérkezett,
amint meghallottam, hogy a kulcs kívülről belecsusszant az ajtón a zárba.
Miután eltűnt,
valamilyen okból kifolyólag egyszer-kétszer még hallottam ezt a hangot.
És a nyíló ajtó hangját.
Kíváncsi vagyok, hogyan tudja folytatni az ember az életét,
miután elvesztett valakit, aki fontos volt számára.
Én még mindig nem tudom, mit kellene tennem.
De...
Nem hinném, hogy ezek a számunkra fontos emberek azt akarták volna,
hogy minden napot ürességgel eltelve töltsünk.
Köszönöm...
Mi a baj?
Jól van?
Mit művel?
Tetszik önnek ez a hely?
Igen.
Ezt a pitét egy helyi farmon termesztett biokészítményekből sütötték.
Most jut eszembe. Tegnap Morihara kabinetfőtitkár úr eljött hozzám.
Miért beszél nekem ilyesmiről?
Jó kérdés...
Azért tette ugyan, hogy megpróbáljon megfélemlíteni,
mégis lenyűgözött, hogy képes volt eljönni hozzám, csak hogy velem találkozzon.
Lehetséges volna, hogy még mindig nem adta fel?
Annak ellenére sem, hogy képtelen volna kitörni ebből a patthelyzetből?
Az ön ölebe lettem, nem igaz?
Így hát miért aggódik ennyire?
Nos, akkor ne is erőltesse meg magát feleslegesen!
Használja ezt!
Köszönöm.
Sajnálom, hogy megzavartam...
Üljön csak le!
Korábban...
Azt mondta, Muroi főigazgató úr a felesége szeretője volt, ugye?
Igen.
Mielőtt mi találkoztunk volna, ők egy pár voltak.
Értem...
Akkor úgy véli, csakis Muroi főigazgató úr lehetett az, aki belekeverte ebbe a feleségét?
Igen.
Vagyis a lánya vér szerinti apja...?
Muroi főigazgató volt.
Vagyis biztos benne, hogy így történt?
Igen.
Akkor tévedtem.
Azt hittem, a felesége azután esett teherbe, hogy történt vele valami a GLARKE Alpha művelet során.
Valóban?
Igen.
Szerettem a kislányomat.
Még azután is, hogy rájöttem, hogy nem én vagyok az apja.
Mindvégig szerettem őt.
A kislányom számomra is nagyon fontos.
Ezért megértem, mit érez.
Chihiro depressziós lett.
Shingai szerint Chihirót az ösztönei vezérelték, amikor élesítette a bombát.
Ezt mondta nekem.
Az ösztönei?
Nem szükséges aggódnia...
Nem fogok megszökni...
Az apja és én számtalan, közös műveletben vettünk részt.
Valóban?
Igen.
Miféle ember volt... az apám?
Kiváló férfi volt.
Bár... néha kissé erőszakos természetű.
Ön tudja...?
Tudja, miért tűnt el?
Szóval azért lépett be a Közbiztonsági Szolgálathoz, hogy erre rájöjjön?
Kérem, válaszoljon!
Ha a helyzet úgy alakul, és maga segít nekem, akkor megkapja a választ.
Muroi főigazgató úr...!
Még mindig mesterkedik valamiben?
Nos, ki tudja?
Most már értem, miért dolgozik ilyen elszántan Tsukinak.
De ő átverte önt.
Azonnali riadókészültség!
Máris!
Bassza meg!
Kuraki!
Lehet, hogy nem hisz nekem,
de amikor megtudtam, hogy maguk ketten együtt járnak,
biztattam Chihirót, hogy ne várjon sokat az esküvővel.
Szóval amikorra eldöntötték, hogy össze fognak házasodni,
a feleségével folytatott viszonyom már rég véget ért.
Ezért tényleg áldásomat tudtam adni kettejük menyegzőjére.
Mert bíztam benne és mást se kívántam, csak hogy boldogok legyenek.
Akkor miért?
Miért vonta bele Chihirót a GLARKE Alpha projektbe, mikor tudta, hogy depressziós lesz tőle?
Akkoriban szüksége volt valakire, akire támaszkodhat.
Egy nap felhívott.
Shizuku vércsoportjából ítélve... ráeszmélt,
hogy a gyermek vér szerinti apja én vagyok.
Megdöbbentett.
Szóval aznap erről beszéltek?
Igen.
Mondanom sem kell, hidegzuhanyként ért a hír.
Mit gondol, mi történt Chihiróval?
Nem kötelességem válaszolni erre.
Lehet, hogy Chihiro ölte meg Shizukut.
Azt gyanította, hogy Chihiro volt, ugye?
Ő maga vallotta be.
Még most is azt hiszi, hogy ő tette?
Még mindig őt gyanúsítja ezzel, Kuraki?
Mondott önnek Chihiro bármit Shizuku haláláról?
Ha mondott volna, mit tenne?
Válaszoljon!
Mit mondott magának Chihiro?
Miért ölte meg Shizukut?
Kuraki,
még ha meg is tudja az igazságot,
az önt körülvevő valóság attól nem fog változni.
Elég a ködösítésből!
Maga okozott mindent, Kuraki!
Micsoda?
Shizuku halálát,
valamint Chihiro depresszióját,
és azt is, hogy élesítette a bombát.
Minden maga miatt történt!
És ez az igazság!
Kuraki!
Kuraki felügyelő!
Egy betörő?
Bizonyára...
Miért akar megölni?
Kazuhiko maga miatt halt meg.
Most össze-vissza fogom szurkálni magát.
Szóval bosszút akar állni...
Milyen nevetséges!
Idehallgasson,
annak érdekében, hogy megőrizzük a rendet ebben az országban,
szükségünk van valakire, aki hajlandó elvégezni a piszkos munkát.
Az olyanokra, mint maga.
Ne baszakodjon velem!
Maga...
És a bátyja is csupán feláldozható bábuk.
Mit képzel, hová megy?
Muroi főigazgató úr!
Bassza meg!
Most, hogy én is tettem valamit, végre megértettem az élet értelmét.
Maga...!
Maga segített megszökni Shingainak!
Igen.
Szabadon engedtem a gyermeket, aki a pincében raboskodott.
Mik a szándékai?
A szándékaim?
Most már tudom, mi az.
Hogy a rend megzavarásából én is kivehessem a részem.
Omelas békés napjai véget értek.
Bassza meg!
Hé!
Jól van?
Hé!
Elmondok magának még egy érdekes dolgot.
Annak idején két bombát szereztem.
A másik most Muroi birtokában van.
Kezdenek érdekesen alakulni a dolgok, nem gondolja?
Maga nem normális!
Talán igaza van!
De elmondom még egyszer.
Maga mindenképpen ugyanarra a következtetésre fog jutni, mint én.
Viszlát, Kuraki!
Én most elhagyom Omelast.
Egy bombamerényletet akar előidézni, a célja pedig az elnök megölése.
Egy bombamerényletet?
Egy terrortámadás esetén a közvélemény szemében Morihara pozíciója erősödni fog,
míg a rendőrség megítélése meggyengülne.
És hogy úrrá legyenek a helyzeten,
az Japán Rendőrség és a Fővárosi Rendőr-főkapitányság központját átszerveznék egy új szervezetté,
a Közbiztonsági Rendfenntartó Ügynökséggé, melynek a korábbi Közbiztonsági Szolgálat lenne a magja,
és a Közbiztonsági Minisztérium irányítása alatt állna.
„Közbiztonsági Minisztérium”?
Ha lehetőségük nyílna erre, és Muroi főigazgató úr kerülne a Japán Rendőrség élére,
Morihara abszolút hatalommal rendelkezne az ország irányítása felett.
Így mindent gond nélkül megtehetne,
amihez csak hozzáférése lenne, legyen szó lehallgatásokról, bűnesetek elkendőzéséről,
gyanús megállapodásokról, vagy bármi másról, hiszen ő töltené be a legmagasabb kormánybeli pozíciót.
Micsoda összeesküvés!
Ezért ha megtörténik a terrortámadás, mindennek vége.
Ha bármi miatt panaszkodni mernénk,
mindenre a titok leple vetülne.
Muroi helyében olyan helyen törnék az elnök életére, melyet nem lehetne megváltoztatni,
akárhány módosítás történne is a biztonsági tervezeten.
A Fővárosi Rendőr-főkapitányság Közbiztonsági Szolgálata.
Kíváncsi vagyok, mi célt szolgál ez a helyiség...
Ez az irodám.
Mindent lefoglalunk!
Kinek a parancsára?
Tsuki főfelügyelő úr,
ön terroristaként egy belföldi konfliktushelyzet megtervezésével az ország rendjének megzavarására készült,
így ezennel letartóztatom.
Kuraki felügyelő.
Bizonyosságot nyert, hogy a nemrég történt bombamerénylet kitervelője a maga felesége, Kuraki Chihiro volt.
A gyanú szerint bűnsegédlet és bűnpártolás ellene a vád, akárcsak most ön ellen, aki a férje.
Így magát megfigyelés alá helyezzük.
Valamint értelemszerűen kiveszem önt az elnöki rendőri kíséret csapatából.
Kuraki.
Szomorú vagyok, hogy egy ilyen kiváló és tehetséges embert kell elveszítenem.
Szóval Chihirót akarja bűnbaknak használni mindenért?
Semmiképpen sem fogom hagyni, hogy minden a tervei szerint alakuljon!
Ég önnel.
A Szaldóniai Köztársaság elnöke, Tarakii úr,
[Extrém szintű biztonsági intézkedések lépnek életbe. A Szaldóniai Köztársaság elnöke, Tarakii úr holnap érkezik.]
holnap érkezik Japánba, hogy egy kőolajvezeték kiépítéséről tárgyaljon.
A tárgyalások épületének közelében a tervek szerint 3000 rendőrtisztet mozgósítanak majd.
Páratlan biztonsági intézkedéseket léptettek életbe.
Magyar felirat: Brigi (brigichan@hotmail.com)
Angol felirat: Miharu-Rush
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com